laion/Wikipedia-Exotic huggingface dataset:
אצטדיון באירה ריו

אצטדיון ז'וזה פיניירו בורדה (בפורטוגזית: Estádio José Pinheiro Borda), הידוע גם כאצטדיון ביירה ריו (Estádio Beira Rio), הוא אצטדיון כדורגל, הממוקם על חוף ימה של העיר פורטו אלגרה שבברזיל. פירוש השם "באירה ריו" הוא "גדת הנהר", והאצטדיון מכונה כך משום שהוא ממוקם בשולי הנהר "ריו גואייבה". האצטדיון משמש כמגרשה הביתי של קבוצת אינטרנסיונל מליגת העל הברזילאית. האצטדיון קרוי על שמו של ז'וזה פיניירו בורדה, מהנדס פורטוגזי שפיקח על בניית האצטדיון במשך שנים רבות, ובכך חלם להפוך אותו לפרויקט הבניה הגדול ביותר שלו. בורדה מת לפני שראה אותו בשלמותו. אצטדיון זה החליף את האצטדיון הקודם של קבוצת אינטרנסיונל, שנקרא "דוס אוקליפטוס". משחק הבכורה באצטדיון התקים ב-6 באפריל 1969 בו גברה אינטרנסיונל על בנפיקה ליסבון הפורטוגלית בתוצאה 1-2. האצטדיון נבחר להיות אחד מ-12 האצטדיונים שלוקחים חלק באירוח משחקי מונדיאל 2014, ועל כן עבר שדרוג על מנת לעמוד בתקנים של פיפ"א. עיקר השדרוג כלל הקמה של מעטפת חדשה לאצטדיון שכוללת גג חדש המספק קירוי מלא ליציעים. כמו כן, המפלס התחתון של האצטדיון נהרס והוקם מחדש קרוב יותר לכר הדשא. מדיה וקבצים בנושא אצטדיון באירה ריו בוויקישיתוף האצטדיון באתר הרשמי של מונדיאל 2014 יאיר קטן ואליסף דעואל, הערים המארחות: פורטו אלגרה במונדיאל, באתר ynet, 20 במאי 2014 ערך זה הוא קצרמר בנושא כדורגל ברזילאי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
חוק 30

חוק 30 הוא חוק בינארי חד-ממדי של אוטומט תאי שהוצג על ידי סטיבן וולפרם בשנת 1983. וולפרם תיאר אותו כ"החוק האהוב עלי בכל הזמנים" ופירט עליו בספרו, "A New Kind of Science". לפי שיטת הסיווג של וולפרם, חוק 30 הוא חוק ברמה 3, המציג התנהגות כאוטית. חוק זה מעורר עניין מיוחד, משום שהוא יוצר דוגמאות מורכבות ואקראיות לכאורה על ידי כללים פשוטים ומוגדרים היטב. לכן, וולפרם מאמין שחוק 30, ואוטומט תאי בכלל, הם המפתח להבנה כיצד חוקים פשוטים יוצרים מבנים והתנהגויות מורכבים בטבע. לדוגמה, דפוס צבע שמייצג חוק 30 מופיע על קונכייתו של מין של חלזון ימי הנקרא חרוטון הטקסטיל. בנוסף, חוק 30 שימש כמחולל מספרים אקראיים בתוכנה שיצר וולפרם, Mathematica, והוצע גם לשימוש כצופן זרם בקריפטוגרפיה. עם זאת, בחינתו של חוק 30 כמייצר מספרים רנדומליים במבחן כי בריבוע הציגה תוצאות ירודות בהשוואה לחוקים אחרים המבוססים על אוטומט תאי. בכל האוטומטים התאיים היסודיים של וולפרם, אינסוף מערכים חד-ממדיים של תַאֵי אוטומט תאי נלקחים בחשבון, כאשר כל תא נמצא במצב התחלתי כלשהו. במרווחי זמן בדידים, כל תא משנה ספונטנית את מצבו, בהתבסס על מצבו הנוכחי ומצבם של שני התאים השכנים לו. עבור חוק 30, מערכת הכללים שקובעת את המצב הבא של האוטומט הם: הדפוס הבא נוצר ממצב התחלתי שבו תא יחיד במצב "1" (שחור) מוקף בתאים במצב "0" (לבן). פה, הציר האנכי מייצג זמן (עם הירידה בציר האנכי הזמן עולה) וכל קטע בציר האופקי מייצג את מצבם של כל התאים במערך בנקודת זמן מסוימת במהלך התפתחות הדוגמה. מספר מוטיבים מופיעים במבנה, כמו הופעות תכופות של משולשים לבנים ורצועת דפוס קבועה בצדו השמאלי של המבנה; עם זאת, למבנה כולו אין דפוס שאפשר להבחין בו. מספר התאים השחורים בדור n {\displaystyle n} נקבע על ידי הרצף: 1, 3, 3, 6, 4, 9, 5, 12, 7, 12, 11, 14, 12, 19, 13, 22, 15, 19, ... (סדרה A070952 באתר OEIS – האנציקלופדיה המקוונת לסדרות של מספרים שלמים) והוא בערך n {\displaystyle n} . כפי שניתן לראות בתמונה הנ"ל, חוק 30 מייצר לכאורה אקראיות למרות העדר כל דבר שיכול להחשב במידה סבירה כקלט אקראי. סטיבן וולפרם הציע להשתמש בטור האמצעי כמחולל פסבדו אקראי; הוא עבר מבחני רנדומליות סטנדרטיים רבים, ווולפרם השתמש בחוק זה בתוכנה Mathematica ליצירת מספרים שלמים אקראיים. למרות שחוק 30 מייצר אקראיות בדפוסי קלט רבים, יש אינסוף דפוסי קלט שמביאים לדפוסים חוזרים. דוגמה טריוויאלית לדפוס כזה היא דפוס קלט המורכב מ-"0" בלבד. דוגמה טריוויאלית פחות, שמצא מתיו קוק, היא קלט המורכב מאינסוף חזרות על הדפוס '00001000111000', עם חזרות אפשריות שמופרדות על ידי שש "1". דוגמאות נוספות רבות נמצאו על ידי Frans Faase, ראו דפוסים חוזרים בחוק 30. מדיה וקבצים בנושא חוק 30 בוויקישיתוף חוק 30, באתר MathWorld (באנגלית) Wolfram, S. (1983). "Statistical mechanics of cellular automata". Rev. Mod. Phys. 55: 601–644. doi:10.1103/RevModPhys.55.601. On Starting a Long-Term Company, S. Wolfram, 2005. Sipper, Moshe; Tomassini, Marco (1996). "Generating parallel random number generators by cellular programming". International Journal of Modern Physics C. 7 (2): 181–190. doi:10.1142/S012918319600017X.{{cite journal}}: תחזוקה - ציטוט: multiple names: authors list (link)
פ.צ. קייזרסלאוטרן

פ.צ. קייזרסלאוטרן (השם במקור: 1. פ.צ. קייזרסלאוטרן; בגרמנית: FC Kaiserslautern‏ .1; בקיצור: FCK‏.1‏ או FCK) הוא מועדון כדורגל גרמני מן העיר קייזרסלאוטרן שבריינלנד-פפאלץ, המשחק בבונדסליגה השנייה. המועדון זכה בארבע אליפויות ובשני גביעים. המועדון הוקם ממיזוגם של מועדוני כדורגל רבים, וקיבל את שמו הנוכחי רק בשנת 1932. בשנות ה-90 ידעה הקבוצה טלטלות רבות. לאחר שזכתה אליפות הבונדסליגה בעונת 1990/1991 נכנסה הקבוצה למדרון תלול שהסתיים בירידה לליגת המשנה. תחת הדרכתו של אוטו ריהאגל כמאמן, רשמה קייזרסלאוטרן הישג חסר תקדים בגרמניה של עליית ליגה בשנת 1997 וזכייה באליפות בעונה שלאחר מכן. השחקנים הבולטים במועדון בעונת האליפות היו הגרמני אולף מרשל, השווייצרי צ'יריאקו ספורצה, המגן הדני שיונברג והברזילאי רטיניו. עונה לאחר מכן העפילה קייזרסלאוטרן לרבע גמר ליגת האלופות, אך הודחה לאחר צמד משחקים מול יריבתה המקומית באיירן מינכן. בעונת 2000/01 העפילה הקבוצה לחצי גמר גביע אופ"א בו הפסידה לדפורטיבו אלאבס 9-2 בסיכום שני המשחקים. בעונת 2002/2003 המועדון הגיע לגמר הגביע הגרמני. בעונת 2010/2011 חזר המועדון לליגה הראשונה לאחר ארבע שנות היעדרות. בעונה זו סיימה הקבוצה במקום ה-7. בסוף עונת 2011/2012 נשרה הקבוצה לליגה השנייה בגרמניה. בסיום עונת 2017/2018 נשרה הקבוצה לליגה השלישית. היא חזרה לליגה השנייה בסיום עונת 2021/2022 לאחר שגברה במשחקי המבחן על דינמו דרזדן. נכון ל-20 ביולי 2022 גרמניה קלאוס טופמולר גרמניה טורקיה חליל אלטינטופ גרמניה מיכאל באלאק גרמניה אנדראס ריינקה גרמניה מריו באסלר גרמניה מירוסלב קלוזה צרפת יורי דז'ורקף בולגריה מאריאן חריסטוב מצרים הני ראמזי שוודיה רוני הלסטרום אלבניה ארווין סקלה לוקסמבורג ג'ף סטרסר גרמניה הנס-פיטר בריגל גרמניה פריץ ואלטר גרמניה אוטמאר ואלטר גרמניה יורגן רישה גרמניה אקסל רוס גרמניה כריסטיאן טיפרט גרמניה אנדראס ברמה שווייץ צ'יריאקו ספורצה גרמניה אולף מארשל צ'כיה פאבל קוקה גרמניה ברונו לאבאדיה צ'כיה מירוסלאב קאדלץ גרמניה אובה רוסלר גרמניה המזרחית לוץ אייגנדורף אליפות הבונדסליגה: 1951, 1953, 1991, 1998 אליפות הבונדסליגה השנייה: 1997, 2010 הגביע הגרמני: 1990, 1996 הסופר קאפ הגרמני: 1991 מדיה וקבצים בנושא פ.צ. קייזרסלאוטרן בוויקישיתוף אתר האינטרנט הרשמי של פ.צ. קייזרסלאוטרן פ.צ. קייזרסלאוטרן, ברשת החברתית פייסבוק פ.צ. קייזרסלאוטרן, ברשת החברתית אקס (טוויטר) פ.צ. קייזרסלאוטרן, ברשת החברתית אינסטגרם פ.צ. קייזרסלאוטרן, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu
גדעון שפסקי

גדעון (גידי) שפסקי (28 במרץ 1932 – 10 בדצמבר 2017) היה כימאי ישראלי, שכיהן כפרופסור לכימיה פיזיקלית באוניברסיטה העברית ובשנים 1975–1979 כיהן כרקטור האוניברסיטה. נולד בברלין לוולטר שפסקי, שהיה רופאו האישי של משה זמורה. בהיותו בן שנתיים עלתה משפחתו לארץ ישראל והתיישבה בירושלים. למד בתיכון בית הכרם (מחצית משכר הלימוד מומנה על ידי זמורה, לאחר מות האב בחטף). בראשית שנות החמישים למד כימיה ופיזיקה באוניברסיטה העברית וקיבל מלגה מטעם חברת החשמל. שפסקי קיבל תואר שני מהאוניברסיטה העברית ב-1956 וסיים דוקטורט ב-1960, באוניברסיטה העברית, בהנחיית פרופסור גבריאל שטיין. לאחר מספר שנים פוסט דוקטורט מחוץ לישראל מונה למרצה בכיר באוניברסיטה העברית שנת 1964, ובשנת 1966 הוא הועלה לדרגת פרופסור חבר בכימיה פיזיקלית. בשנת 1970 מונה לפרופסור מן המניין. שימש כמנחם של מדענים רבים, כולל חתני פרס ישראל לכימיה אברהם ניצן ועמנואל פלד. בתחילת שנות השבעים היה יושב ראש המועצה המתאמת של ארגוני הסגל במוסדות להשכלה גבוהה. במסגרת זאת התעמת עם מנכ"ל האוניברסיטה, יוסף הרפז. במאי 1975 נבחר ברוב גדול של סגל האוניברסיטה לתפקיד רקטור האוניברסיטה, בחירה שהתפרשה כהתנגדות להרפז. שפסקי כיהן כרקטור עד 1979 והוחלף על ידי פרופסור רפאל משולם. בשנים האחרונות לחייו עסק בניתוח ממצאים בנושא דירוג מוסדות אקדמיים ובתנאי המחקר של מדענים בישראל. בנוסף, היה פעיל בתנועת "אני ישראלי" ובעשור הראשון של המאה ה-21 נמנה עם העותרים לשינוי הלאום שלהם מ"יהודי" ל"ישראלי", עתירה שנדחתה בבית המשפט העליון בפסק דין עוזי אורנן נגד משרד הפנים. בן 85 במותו. הותיר אחריו רעיה ושתי בנות. ב-11 בדצמבר 2017 נטמן בבית העלמין שבקיבוץ עינת. גדעון שפסקי (1932-2017), דף שער בספרייה הלאומית חברות ישראליות העניקו סטיפנדיות, על המשמר, 13 באוגוסט 1954 מינויים והעלאות באוניברסיטה, מעריב, 8 באוגוסט 1966 דוד מושיוב, מתחילה השביתה באוניברסיטאות, דבר, 10 ביוני 1973 תביעה נגד האוניברסיטה העברית בגלל אי העברת תמיכות, דבר, 22 בינואר 1975 אהרון גבע, איך מנהלים אוניברסיטה, דבר, 5 במאי 1975 פרופ' ג. שפסקי - רקטור האוניברסיטה העברית, דבר, 8 במאי 1975 מנכ"ל האוניברסיטה העברית עומד לפרוש מתפקידו, דבר, 9 במאי 1975 פרופ' משולם רקטור האוניברסיטה העברית, דבר, 1 באוגוסט 1979 יובל דרור, ‏כוכבים בחלל, צולעים ברפואה, באתר "הידען", 23 ביולי 2004
מנדלבאום

האם התכוונתם ל... מנדלבאום (Mandelbaum) הוא שם משפחה שמקורו בגרמנית ומשמעותו עץ שקד משפחת מנדלבוים – תיאור משפחת מנדלבוים לדורותיה משה מנדלבאום – כלכלן ישראלי פרדריקה מנדלבאום – מראשי הפשע של ניו יורק במחצית השנייה של המאה ה-19 יורם מנדלבאום – שחיין ושחקן כדורמים ישראלי שער מנדלבאום – מעבר הגבול היחיד עם ירדן בין שני חלקי ירושלים, בשנים 1948–1967 מנדלבאום בלש פרטי – סדרת קומדיית מצבים לילדים
גזירה

האם התכוונתם ל... גזירה - שימוש במספריים לביצוע חיתוך. נגזרת – פעולה מתמטית על פונקציה, שתוצאתה מידת השינוי של הפונקציה בנקודה מסוימת מאמץ גזירה – שני כוחות הפועלים לאורך קו אחד, באותו גודל אך בכיוונים מנוגדים מודול הגזירה – גודל פיזיקלי המבטא את הקפיציות של חומר בתופעות כמו גזירה ופיתול גזירה (בלשנות) – יצירת מילה חדשה ממילה קיימת או שורש קיים גזירה לאחור – גזירת מילה חדשה או הטיית מילה קיימת על־ידי ביצוע ההפך מהתהליך גזירה/הטיה נודע הוכחה – הסקת משפט מתוך אקסיומות; נקראת גם גזירה גזרת חכמים – איסורים ביהדות שנגזרו על ידי חז"ל, על מנת לעשות סייג לתורה גזירה (עיר) – עיר במלטה נגזרת (פירושונים) גזרה גזירות ג'זירה
כרונופיליה

כרונופיליה היא משיכה מינית המוגבלת לאנשים בקבוצת גיל מסוימת והיא סוג של פאראפיליה. את המונח טבע ג'ון מאני, פסיכולוג, סקסולוג וסופר שנוי במחלוקת. המונח לא אומץ במידה רבה בקרב סקסולוגים, ובמקומו הם משתמשים במונחים המתייחסים לקבוצות גיל ספציפיות. פדופיליה היא פאראפיליה אצל בוגרים המתאפיינת במשיכה מינית לילדים שטרם הגיעו לגיל הבשלות המינית. הבפיליה ואפבופיליה הם מונחים המתייחסים להעדפה מינית של ילדים בגיל ההתבגרות ושל נערים לאחר גיל ההתבגרות. הבפיליה מתייחסת למשיכה מינית לילדים בשנים הראשונות של הבגרות המינית שלהם (בדרך כלל בגילים 11–14), ואפבופיליה מתייחסת להעדפה מינית של מתבגרים, בדרך כלל בגילים 15–19. טליאופיליה (מיוונית: Teleios, "בוגר מלא", באנגלית: Teleiophilia) הוא מונח שטבע הסקסולוג ריי בלנשרד המתייחס למשיכה מינית לבוגרים צעירים, בדרך כלל בגילים 18–40. המונח מתייחס לכל אדם שחווה משיכה מינית כלפי בוגר (כולל בוגר שנמשך לבוגר), וגם לקטינים ומתבגרים שנמשכים לבוגרים יותר מאשר לאנשים בגילם. מסופיליה (מיוונית: Mesos, "ביניים", באנגלית: Mesophilia) הוא מונח המייחס למשיכה מינית למבוגרים בגיל העמידה, בדרך כלל בגילים 60–40. גרונטופיליה מתייחס למשיכה של אדם צעיר לאדם זקן. ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
הראנט דינק

הראנט דינק (בארמנית: Հրանդ Տինք)‏ (15 בספטמבר 1954 - 19 בינואר 2007) היה עורך, עיתונאי ובעל טור טורקי-ארמני. כעורך הראשי של העיתון הדו-לשוני אגוס (Ակօս), ייצג דינק את המיעוט הארמני בטורקיה. דינק נודע בתמיכתו בפיוס בין המיעוט הארמני ושאר טורקיה, בזכויות אדם ובזכויות המיעוט; פעמים רבות הוא ביקר את מדיניות ההכחשה בה נוקטת טורקיה באשר לרצח העם הארמני ואת הקמפיין להכרה בינלאומית בתפוצת הארמנים. דינק הועמד לדין שלוש פעמים על התבטאויות נגד מדינתו, וקיבל איומים רבים על חייו מלאומנים טורקים. בינואר 2007, התנקש בחייו לאומן טורקי בן 17 בשם אוגון סמאסט. את הרצח ביצע המתנקש ביריה, ביציאה ממשרד העיתון בו עבד דינק. ההתנקשות אירעה זמן מעט לאחר פרימיירת הסרט התיעודי "Screamers" שעסק בשואת הארמנים, בו התראיין דינק בנושא ההכחשה הטורקית ובנושא החקירה שנערכה נגדו. לאחר שנלקח סמאסט למעצר התפרסמו תמונות שלו בחברת איש משטרה ואיש הכוחות המזוינים, מול דגל טורקיה. התמונות יצרו סקנדל בטורקיה, וגרמו לגל תחקירים ולפיטורם של המעורבים. בהלווייתו יצאו 200,000 אבלים לצעדה במחאה על ההתנקשות בקריאות "כולנו ארמנים" ו"כולנו הראנט דינק". הביקורת על סעיף 301 (בו נאסרת השמצת המדינה, מוסדותיה ואנשיה) גברה לאחר הירצחו, דבר שהוביל להצעה פרלמנטרית שדרשה את ביטול הסעיף. נובר אסלניאן, ארמני המתגורר בישראל כתב פואמה לזכרו. מדיה וקבצים בנושא הראנט דינק בוויקישיתוף קרן הראנט דינק הבינלאומית סוכנויות הידיעות, נרצח עיתונאי שהאשים את טורקיה ברצח הארמנים, באתר ynet, 19 בינואר 2007 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'ילין (עיר)

גִ'ילִין (בסינית מפושטת: 吉林; בפין-יין: Jílín; במנצ'ורית: ᡤᡳᡵᡳᠨ ᡠᠯᠠ - גִירִין אוּלה; ברוסית: Гирин - גִירִין) היא נציבות עירונית במחוז ג'ילין שבצפון-מזרח הרפובליקה העממית של סין. ע"פ מפקד האוכלוסין משנת 2020 אוכלוסיית הנציבות העירונית מנתה 3,623,713 תושבים, מתוכם 1,895,865 בשטח האורבני, עובדה ההופכת אותה לעיר השנייה בגודלה במחוז ואף בעבר הייתה בירתו. ג'ילין משתרעת על פני 27,710 קמ"ר במרכז המחוז באזור הררי בסמוך לנהר סונגחווה (אנ') (במנצ'ורית נקרא סונגארי) וגובהה 202 מטרים מעל פני הים. ארבעה הרים מפורסמים מקיפים את ג'ילין: הר הצפון במערב, לון טאן במזרח, ז'וצאו בצפון והר הצב בדרום. ההר הצפוני, הנקרא לבן, הוא ההר המפורסם ביותר בג'ילין, ישנם מספר מקדשים בודהיסטים על ההר. בעיר ג'ילין יש אקלים יבשתי ממוזג עם ארבע עונות ברורות: אביב קצר, יבש וסוער, קיץ חם וגשום, סתיו קריר נפלא וחורפים קרים וארוכים. הטמפרטורה השנתית הממוצעת נשארת על כ 4 מעלות צלזיוס, המשקעים השנתיים הם בממוצע 650 מ"מ. עצי ערבה מכוסים בקרה השער לפארק ביי-שאן תחנת הרכבת נהר סונגחווה בלילה רוסיה נחודקה, פרימוריה, רוסיה רוסיה וולגוגרד, וולגוגרד, רוסיה ארצות הברית ספוקיין, וושינגטון, ארצות הברית יפן יאמאגטה, יאמאגטה, יפן שוודיה אסטרסונד, ימטלנד, שוודיה אוקראינה צ'רקאסי, צ'רקאסי, אוקראינה מדיה וקבצים בנושא ג'ילין בוויקישיתוף אתר האינטרנט הרשמי של ג'ילין China: Jílín (Prefectures, Cities, Districts and Counties) - Population Statistics, Charts and Map, www.citypopulation.de Гирин|Провинции Китая / Гирин / Гирин, studychinese.ru ערך זה הוא קצרמר בנושא יישובים בסין. אתם מוזמנים לתרום לוויקיפדיה ולהרחיב אותו.
שבט (פירושונים)

האם התכוונתם ל... שבט – קבוצה של בני אדם (או חיות), בדרך כלל עם קשר דם וטריטוריה משותפת. קלאן – תת-שבט של בני אדם שבטי ישראל – שנים עשר בתי האב העומדים בבסיסו של עם ישראל על פי המסורת. שבט (חודש) – החודש החמישי בלוח העברי שבט (טקסונומיה) – דרגת מיון בין תת-משפחה לסוג. תת-שבט – קבוצה חלקית של סוגים מאותו שבט שיש להם מוצא משותף שבט (גנטיקה) – קבוצת כל הצאצאים של פרט מסוים שנוצרו על ידי שיבוט שוט – מקל המשמש להצלפה והלקאה סניף/קן של תנועת הצופים, וכן שם שכבת גיל בבני עקיבא עזרא שבט – חוקר ספרות רבנים ישראלי שבת שיבוט
ארמון מרינסקי (סנקט פטרבורג)

ארמון מרינסקי (ברוסית: Мариинский дворец; בתעתיק מדויק: מריאינסקי – הארמון נקרא בעברית גם ארמון מריאינסקי) הוא ארמון במרכז סנקט פטרבורג המהווה מרכיב חשוב במתחם כיכר איסק הקדוש. משמש כיום כמשכן האספה המחוקקת של סנקט פטרבורג. הארמון נבנה בשנים 1839-1844, בהתאם לתכנונו של האדריכל אנדריי שטקנשניידר, במקום בניין ישן שעמד במקום וחלקו שולב בארמון החדש. הארמון נקרא על שמה של מריה, בתו של ניקולאי הראשון לרגל נישואיה וכדי שישמש למגוריה. משפחת הנסיכים התגוררה בארמון מספר שנים, עד למות בעלה של מריה. לאחר מכך, בארמון התגוררו ילדי בני הזוג. בתקופת הנסיכה מריה היה במרכז הארמון גן החורף. בתחילת המאה ה-20 אולמו של גן החורף עבר שיפוץ משמעותי תוך התאמתו לישיבות המועצה המדינית. בשנת 1885 הוחלט כי הארמון יהיה מקום מושבה של המועצה המדינית ומוסדות ממשלתיים נוספים. לצורך התאמת המבנה ליעודו החדש בוצעו עבודות בנייה נרחבות במבנה והאולם של גן החורף עבר שיפוץ משמעותי תוך התאמתו לשמש כאולם ישיבות. לאחר מהפכת פברואר הארמון היה מקום מושבה של הממשלה הזמנית. לאחר מהפכת אוקטובר הבניין שימש מקום מושבם של מספר מוסדות ממשלה, בית ספר ואף בית חולים צבאי בתקופת מלחמת העולם השנייה. החל משנת 1945 הארמון הוא מקום מושבה של המועצה המחוקקת של סנקט פטרבורג. הבניין נבנה בסגנון נאו-קלאסי. חזית הארמון היא בצבע אדום-חום. הכניסה מעוטרת בעמודים של הסדר הקורינתי. תיאור הפנימי של הארמון בוצע בסגנון הבארוק הצרפתי של המאה ה-17. תיאטרון מריאינסקי מדיה וקבצים בנושא ארמון מרינסקי בוויקישיתוף אתר האינטרנט הרשמי של ארמון מרינסקי תיאור המבנה והתמונות
דונטה גרין

דונטה דומיניק גרין (באנגלית: Donté Dominic Greene; נולד ב-21 בפברואר 1988) הוא כדורסלן אמריקאי המשחק בעמדת הפורוורד. גובהו של גרין הוא 2.11 מטר. גרין החל לשחק באוניברסיטת סירקיוז וכבר בעונתו הראשונה פתח בכל 35 המשחקים, קלע 17.7 נקודות בממוצע למשחק ואסף 7.2 ריבאונדים. גרין נבחר בדראפט ה-NBA לשנת 2008 בבחירה מספר 28 בידי קבוצת ממפיס גריזליס. לאחר שנבחר בדראפט 2008 עבר גרין לקבוצת יוסטון רוקטס, וקלע 40 נקודות במשחק הבכורה שלו בליגת הקיץ בלאס וגאס. ב-30 באוגוסט 2008 הוסכם כי גרין, בובי ג'קסון ובחירת הסיבוב הראשון של דראפט 2009 של יוסטון יועברו לסקרמנטו קינגס בעסקת חבילה בתמורה לרון ארטסט אשר יעבור ליוסטון. בינואר 2009 עבר גרין לשחק בקבוצת רינו ביגהורנס מליגת הפיתוח של ה-NBA ובכך היה לשחקן הראשון בתולדות הקינגס אשר נשלח לשחק בליגה זו, אך הוחזר לקבוצה לאחר משחקים בודדים. לקראת סוף עונת 2012/2013 חתם גרין בקבוצת הממפיס גריזליס עד לסיום העונה, אך לא שותף באף משחק. בסיום העונה הוא הועבר לבוסטון סלטיקס בתמורה לפאב מלו, אך נופה מסגל הקבוצה עוד בטרם פתיחת העונה הבאה, וחתם לשנה במדי קבוצת דונגואן לאופרדס מהליגה הסינית. מדיה וקבצים בנושא דונטה גרין בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל השחקן באתר ה-NBA Donte Greene traded to Houston | syracuse.com Rockets agree to send pick, Greene, Jackson to Kings for Artest - NBA - ESPN Rookie Watch: Which NBA rookies are moving on up? - ESPN Celtics Waive Greene באתר בוסטון סלטיקס ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פלנטריום כוכב כדורגל

פלנטריום כוכב כדורגל (באנגלית: "Planetarium Football Star" ) הוא משחק כדורגל וירטואלי, הידוע גם בשם "פוטסטאר" (באנגלית: "FootStar"). הוא משחק מבוסס דפדפן שבסיסו בפורטוגל. כרגע משחקות בו כ-80 מדינות שונות מרחבי העולם . המשחק מופיע בעברית בנוסף לעוד עשרות שפות אחרות. פלנטריום כוכב כדורגל (פוטסטאר) הוא משחק שבו השחקנים מנהלים שחקן כדורגל משלהם, אך עם אופציה להיות בעבודות נוספות כגון מאמן קבוצה, מאמן נבחרת לאומית, או יו"ר התאחדות הכדורגל של המדינה שבה הוא משחק. כל שחקן חדש מקבל שחקן בגיל 17 עם 0 נתונים בכל התחומים. על השחקן לטפל בכל ההיבטים של ניהול השחקן, משלושת האימונים היומיים, ועד בחירת הקבוצה בה הוא ישחק. השחקן משחק במשחקים וירטואליים במהלך השבוע. בעקבות האימונים, השחקן יכול להשתפר ולעלות ביכולותיו, מה שיעזור לשחקנו לשחק יותר טוב במשחקים. בנוסף השחקן יכול לרכוש חפצי משחק לשחקן שלו, אשר יגבירו את יעילותו, כגון קניית נעליים וכפפות שוער. במשחק משתתפים אלפי שחקנים ברחבי העולם, אשר משחקים במסגרת שחקנים לפי מדינות הלאום שלהם. המשחק זכה לפופולריות רבה בעיקר בפורטוגל וברזיל. המשחק כולל תמיכה במספר רב של שפות, כולל עברית. מדי עונת משחקים (כשלושה חודשים) קבוצת מפתחי האתר מבצעים מעקב. לעיתים מוכנסים שינויים בהתאם למשוב שמעבירים השחקנים. קבוצה המסיימת ראשונה בליגה בתום 14 מחזורים מוכתרת כאלופה, ונוסף לה "גביע אליפות" לארון התארים. לאורך העונה, בימי רביעי, מתקיימים משחקי גביע בשיטת נוק-אאוט, בתום מספר סיבובים (הנקבע לפי מספר הקבוצות המשתתפות בגביע באותה מדינה) מוכתרת מחזיקת הגביע, אשר ניצחה בגמר. כמו כן ישנם שלושה סוגי תחרויות בינלאומיות, "ליגת האלופות", שבה משתתפות כל האלופות מרחבי העולם. "גביע המחזיקות" שבה משתתפות מחזיקות הגביע, ו"הליגה היבשתית" שבה משתתפות מספר קבוצות מהליגה הראשונה של כל מדינה (בהתאם לדירוג המדינה) גביע העולם, גביע העולם לצעירות, וגביע העולם עד 18, הם טורנירים בהם נבחרות לאומיות מתחרות בנבחרות אחרות במטרה לזכות בגביע העולם. הגביע מחולק לבתים. בשלב הבתים יש 8 בתים של 4 נבחרות שמהם עולות 2 נבחרות. כל המשחקים מתקיימים במדינה שנבחרה לארח את המשחקים. בנוסף יש גביע נבחרות עד 21, וגביע נבחרות עד 18, שמורכבים באותה מתכונת. בנוסף יש גם נבחרות עירוניות, אשר גם הן משחקות במוקדמות ויכולות להעפיל לגביע העולם, אך גם נוספים להן "משחקי דירוג", שהם המשחקים שבהם משחקות כל הנבחרות אשר הגיעו בעונה שעברה ל-3 המקומות האחרונים בבית המוקדמות, בתום העונה 48 הנבחרות העירוניות שמדורגות ראשונות חוזרות למוקדמות גביע העולם. בישראל, כמו בכל המדינות בפוטסטאר יש ליגות, שמתחלקות למספרים, החל מהליגה השנייה. בכל ליגה ישנן 8 קבוצות שמתחרות מידי עונה על הזכות לעלות ליגה, להישאר בליגה או לנשור ממנה לליגה נמוכה יותר. בישראל קיימת ליגת העל, שהיא הליגה הראשית, ומתחתה נמצאות שתי ליגות B. בנוסף לליגה ישנו המפעל של הגביע שנמשך לאורך כל העונה ומשוחק בסגנון נוק-אאוט. את גביע העולם השמיני לנבחרות עד גיל 21 אירחה ישראל (בפעם הראשונה בהיסטוריה). בטורניר זכתה נבחרת איטליה. טורניר נוסף שישראל אירחה במשחק הוא גביע העולם עד גיל 18 שבו זכתה נבחרת ברזיל בפנדלים. בנוסף על כך, לישראל יש ייצוג בתחרויות הבינלאומיות על ידי קבוצות הצמרת הישראליות. כמו לכל מדינה במשחק, גם לישראל יש יו"ר התאחדות, כאשר בתפקיד נמצא כעת אוהד עובד. אתר האינטרנט הרשמי של פלנטריום כוכב כדורגל אתר פלנטריום כוכב כדורגל ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלנטריום כוכב כדורגל".
דוריס לויטהרד

דוריס לויטהרד (בגרמנית: Doris Leuthard;‏ נולדה ב-10 באפריל 1963, מרנשוואנד, ארגאו) היא פוליטיקאית שווייצרית שהייתה חברה במועצה הפדרלית (ממשלה) של שווייץ בשנים 2006-‏2018. כיהנה כסגנית נשיא שווייץ ב-2009 וב-2016 וכנשיאה ב-2010 וב-2017. היא מילאה את תפקיד שרת הכלכלה (ראש המחלקה הפדרלית לכלכלה) (2010-2006) ושרת הסביבה, התחבורה, האנרגיה והתקשורת.(2018-2010). דוריס לויטהרד נבחרה מטעם המפלגה הנוצרית דמוקרטית (CVP), והייתה היושבת-ראש שלה בשנים 2004–2006. דוריס לויטהרד נולדה ביישוב מרנשוואנד שבקנטון ארגאו, הבכורה מבין ארבעה ילדים במשפחה שווייצרית דוברת גרמנית-אלמנית. אביה היה חבר בפרלמנט של קנטון ארגאו. לאחר שלמדה בבית ספר יסודי ביישוב הולדתה ובמורי, למדה לויטהרד בגימנסיה הקנטונלית בעיר ווֹלן. אחרי שלמדה משפטים באוניברסיטת ציריך, השתלמה בפריז ובקלגרי שבקנדה. בתום התמחות במשרד עורכי דין בקנטון ארגאו החל משנת 1989, עבדה כעורכת דין ערים מורי ווולן שותפות עם עמיתים אחרים למקצוע. הייתה חברה במועצות המנהלים של כמה חברות ובנקים, ובמקביל הייתה פעילה מאוד במסגרת האוניברסיטאות העממיות בקנטון שלה. דוריס לויטהרד נשואה לעו"ד רולנד האוזין. פעילה במסגרת המפלגה הנוצרית דמוקרטית. נבחרה כסגן היושב-ראש שלה בשנת 2001, ובשנת 2004 ירשה את תפקידו של פיליפ שטרהלין בראש המפלגה. כמנהיגה הצליחה לשקם את הפופולריות של תנועה פוליטית זו לאחר התבוסה בבחירות בשנת 2003. ב-14 ביוני 2006 נכנסה למועצה הפדרלית של שווייץ במקום הפוליטיקאי הפרנקופוני ז'וזף דייס. החל מ-1 באוגוסט באותה שנה (2006) נכנסה לתפקיד שר הכלכלה, שפונה על ידי דייס. ב-2010 עברה לכהן כשרת הסביבה, התחבורה, האנרגיה והתקשורת. היא סיימה את כהונתה במועצה בסוף 2018. ב-10 בדצמבר 2008 נבחרה לויטהרד לסגן נשיא שווייץ לשנת 2009 במקביל לכהונתה במועצה הפדרלית, וב-2010 כיהנה כנשיאה. היא כיהנה שוב כסגנית הנשיא וכנשיאה ב-2016 ו-2017 בהתאמה. דוריס לויטהרד הייתה האישה השלישית בתפקיד נשיאהּ של הקונפדרציה, והאישה הראשונה ממוצא גרמני-אלמני שמילאה תפקיד זה. מדיה וקבצים בנושא דוריס לויטהרד בוויקישיתוף דוריס לויטהרד, באתר המחלקה לכלכלה של המועצה הפדרלית של שווייץ נתונים ביוגרפיים באתר הפרלמנט השווייצרי שלמה פפירבלט, למה צוחקים פתאום באירופה על נשיא שוויץ? - אירופה הקלאסית, באתר הארץ, 8 במרץ 2016